Et ægtepar fra Hirtshals blev for to uger siden idømt fire års fængsel for to tilfælde af menneskehandel og rufferi på 16 bordeller. De er nu dømt og fængslet, men de fleste af bordellerne kører videre.

Det var fra et kolonihavehus på Stikkelsbærvej i Hirtshals, at 46-årige Jan Birger Olesen og hans 34-årige brasilianske kone Liceane Batista Da Silva styrede de 16 bordeller, før de blev anholdt. Ifølge TV2/Nords research kører ni af de 16 bordeller videre den dag i dag. Tre af ægteparrets bordeller lå i Nordjylland. Af dem er ét bordel i Frederikshavn lukket, imens to bordeller i henholdsvis Farsø og Løgstør stadig fungerer aktivt som bordelvirksomhed. TV2/Nord viser i aften, hvordan nye kvinder fragtes til bordellet i Farsø. Chaufføren siger, at der er nye bagmænd involverede. Se mere om det i aften kl. 19.30. De nu dømte Jan Birger Olesen og Liceane Batista Da Silva begik rufferi på følgende bordeller: Damvej 5, Frederikshavn *Viborgvej 49, Skive *Hobro Landevej 34, Foulum *Dollerupvej 11, Skelhøje *Ikastvej 4, Ilskov Diagonalvejen 123, Give *Vedelsgade 38, Vejle *Vejle Landevej 75, Fredericia Odensegade 4, Aarhus *Blæsbjerggade 36, Kolding Mosevej 4, Karup Viborgvej 82, Tjele Ikastvej 69, Ejstrupholm *Ålborgvej 131, Løgstør *Skovbakke Alle 11, Farsø Holstebrovej 253, Sjørup *Stadig åbent